Základná škola, Jedľové Kostoľany 75

**ŠKOLSKÝ VZDELÁVACÍ PROGRAM**

|  |  |
| --- | --- |
| **Vzdelávacia oblasť:** | **Umenie a kultúra** |
| **Názov predmetov:** | **Hudobná výchova** |
| **Časový rozsah výučby:** | **5. roč. – 1h / týždeň 33 h / rok**  **6. roč. – 1h / týždeň 33 h / rok**  **7. roč. – 1h / týždeň 33 h / rok**  **8. roč. – 1h / týždeň 33 h / rok** |
| **Ročník:** | **piaty, šiesty, siedmy, ôsmy** |
| **Stupeň vzdelania:** | **ISCED 2** |
| **Dĺžka štúdia:** | **5 rokov** |
| **Forma štúdia:** | **denná** |
| **Vyučovací jazyk:** | **slovenský** |

**CHARAKTERISTIKA PREDMETU**

Hudobná edukácia v nižšom strednom vzdelávaní predstavuje kontinuálne, systémové a cieľavedomé pokračovanie hudobnej edukácie primárneho stupňa.

Hudobnú edukáciu možno vymedziť troma prvkami: hudobné umenie – obsah, hudobné schopnosti (zručnosti, návyky) – cieľ a hudobné činnosti – metóda, prostriedok rozvoja hudobných schopností, pochopenia princípov hudby, realizácia hudobného umenia. Sekundárnym obsahom predmetu je umenie, estetika, kreativita, sekundárnym cieľom rozvoj kľúčových kompetencií – komplexný rozvoj osobnosti, všeobecných ľudských kvalít.

Hudobná výchova v základnej škole je predmetom umelecko-výchovným a činnostným, na nižšom strednom stupni sa rozširuje o kognitívny rozmer – uvedomelé prenikanie do štruktúry hudobného diela, hudobno-teoretický a hudobno-historický rozmer, ako konklúzia predchádzajúcej hudobnej činnosti, praktickej hudobnej skúsenosti.

**CIELE PREDMETU**

Ciele predmetu možno rozdeliť na špecifické hudobné ciele, špecifické ciele z oblasti umenia, estetiky a kreativity a sekundárne ciele.

Špecifické hudobné ciele:

Žiaci:

* získajú hudobné schopnosti prostredníctvom hudobných činností,
* realizujú hudobné činnosti na základe nadobudnutých hudobných schopností,
* na základe vlastnej skúsenosti si osvoja konkrétne poznatky z oblasti hudobnej teórie a histórie,

Špecifické ciele z oblasti umenia, estetiky a kreativity:

* pochopia podstatu umenia, vytvoria si vzťah k umeniu, majú priamu skúsenosť v oblasti špecifických umeleckých, estetických a psychologických kategórií – emocionalita, prežívanie, zážitok, vnímanie krásy, vlastná tvorivosť (improvizácia, kompozícia), na základe čoho dokážu reflektovať umenie, vnímať krásu, rozpoznať hodnotu, vyjadriť sa prostredníctvom umenia,

Sekundárne ciele:

* nadobudnú (prehĺbia) kľúčové kompetencie prostredníctvom hudobného umenia

**HODNOTENIE PREDMETU**

Predmet hudobná výchova hodnotíme známkou, ktorú by malo dopĺňať slovné hodnotenie učiteľa. Hodnotenie má mať motivačný charakter podložený poznaním individuality dieťaťa. Hodnotíme podľa Metodického pokynu č. 22/2011 na hodnotenie žiakov základnej školy.

**VZDELÁVACÍ ŠTANDARD**

**5. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Hlasové činnosti** | **11** | **Hlasové činnosti**  ľudové piesne, autorské piesne, rytmizované texty, artikulačné cvičenia, dychové a hlasové cvičenia, hry s hlasom  pomocné rytmické a intonačné prostriedky  cvičenia zamerané na správne držanie tela, dychové cvičenia, artikulačné cvičenia, hlasové cvičenia  metricky viazané i metricky neviazané texty a melódie  ľubovoľné gestá znázorňujúce výšku i dĺžku tónov, solmizácia, fonogestika, ručné znaky na vyjadrenie rytmu, grafická notácia, klasická notácia  tónové okruhy napr. *s-m; l-s-m; l-s-m-d; d´-l-s-m-d; m-r-d; s-f-m-r-d; d´-t-l-s-f-m-r-d;* a i..; rytmické slabiky *( tá; ti-ti; tá-ja; tá-ja-ja-ja; ti-ri-ti-ri;* a i.) | **Žiak na konci 5. ročníka základnej školy vie/dokáže:**   * hovoriť a spievať podľa zásad hlasovej hygieny v súlade so správnym speváckym držaním tela, technikou správneho speváckeho dýchania, zreteľnou artikuláciou s mäkkým hlasovým začiatkom a použitím vhodného hlasového registra, * hlasom improvizovať a komponovať: melodizovať krátke texty, otextovať krátke melódie, improvizovať krátke dialógy i monológy recitatívneho charakteru, hlasom tvoriť zvukomaľbu k rôznym príbehom a situáciám, * intonovať, rytmizovať, zapisovať a čítať výšku a dĺžku tónu v obmedzených tónových okruhoch, | OSR  RTK  ENV |
| **Inštrumentálne činnosti** | **3** | **Inštrumentálne činnosti**  elementárne hudobné nástroje a zdroje zvuku, ktoré sú k dispozícii:  a) ľudské telo (tlieskanie, plieskanie, dupanie, lúskanie)  b) okolité predmety a prírodné materiály vydávajúce zvuk  c) vlastnoručne zhotovené nástroje  d) Orffove nástroje rytmické (chrastidlo/hrkálka/rumba gule, marakas, ozvučné drievka/claves/drevené paličky, drevený blok, rúrový bubienok, drhlo/škrabadlo/reco-reco/guiro  e) Orffove nástroje melodické (zvonkohra, xylofón, metalofón, zobcová flauta)  f) slovenské ľudové nástroje (napr. píšťalka, píšťalka-dvojačka, fujara, gajdy, korýtkové husličky, citara, cimbal, ozembuch)  g) dostupné nástroje iných kultúr (napr. bicie nástroje z Afriky, Južnej Ameriky – kongo, bongo)  držanie nástrojov, tvorba tónu  skladby iných autorov  vlastná elementárna improvizácia a elementárna kompozícia:  a) inštrumentálny sprievod k piesni na princípe burdonu  b) ostinata, základných harmonických funkcií  c) b) predohra, medzihra, dohra k piesni  d) c)zvukomalebná a scénická hudba  jednoduché modely idiofónov, membranofónov, chordofónov, aerofónov a mirlitónov z prírodných i odpadových materiálov, na ktorých možno demonštrovať konštrukčné princípy nástrojov i princípy vznikania zvuku v jednotlivých nástrojových skupinách | * rozoznať elementárne hudobné nástroje podľa ich zvuku, vzhľadu i názvu, * technicky správne hrať na elementárnych hudobných nástrojoch, * reprodukovať a produkovať hudbu na nástrojoch, * vlastnoručne zhotoviť elementárne nástroje a hrať na nich, | OSR  OŽZ  MUV  MRV |
| **Aktívne počúvanie hudby** | **11** | **Aktívne počúvanie hudby**  zvuky, šumy, ruchy, hluky, tóny, súzvuky okolitého sveta  vyjadrovacie prostriedky hudby: pulz, metrum, rytmus, tempo  melódia, harmónia, agogika, dynamika, farba, hudobná forma  skladby slovenských a zahraničných hudobných skladateľov  hudba krásna, vznešená, smutná, veselá a ďalšie estetické kategórie blízke životnej skúsenosti žiakov | * počúvať sústredene a pozorne, * vnímať okolité zvuky, opísať ich účinky, * poznať riziká poškodenia sluchu, * vedome počúvať ticho, * z okolitých zvukov komponovať zmysluplné celky, (zvukové koláže) * rozlíšiť základné vyjadrovacie prostriedky hudby, * aktívne počúvať hudbu, rozpoznať emocionálno-výrazový potenciál hudby, * verbalizovať atmosféru (charakter) hudby, | MRV  RTK  ENV |
| **Hudobno- pohybové činnosti** | **3** | **Hudobno-pohybové činnosti**  kultivovaný pohyb, držanie tela, rytmicky korektné pohyby, pohyby vyjadrujúce emocionálno-výrazové charakteristiky hudby  improvizácia  pohybová spontánnosť, uvoľnenosť | * vyjadriť hudbu pohybom, * identifikovať základné estetické kategórie v hudbe, * pohybovo improvizovať, | OSR  RTK |
| **Hudobno- dramatické činnosti** | **5** | **Hudobno-dramatické činnosti**  Hudobno-dramatické činnosti, tvorivá dramatika  materiál s dramatickým potenciálom: hudobno-pohybové hry, básne, príbehy, piesne, inštrumentálne skladby, herecké etudy, krátke sekvencie, dialógy a scénky  rôzne dramatické žánre, napr. divadlo s hercom, bábkové divadlo, tieňové divadlo, divadlo v maskách  návšteva hudobného divadla, opery, operety, muzikálu a pod., alebo sledovanie predstavenia z videozáznamu | * syntetizovať svoje hudobné schopnosti, zručnosti a vedomosti do dramatického celku, * nájsť atraktívnu tému, pripraviť scenár, samostatne tvoriť, alebo vyberať z učiteľovej ponuky hudbu, pohyb, tanec, scénu,kostýmy, rekvizity, * koncentrovane a s porozumením sledovať profesionálne hudobno-pohybového predstavenie, opísať ho vlastnými slovami i odbornou terminológiou, diskutovať o ňom. | OSR  RTK  MUV  MRV |

**Záver**

Učebné osnovy v 5. ročníku sú totožné so vzdelávacím štandardom IŠVP pre príslušný predmet.

**6. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Hlasové činnosti** | **11** | **Hlasové činnosti**  ľudové piesne, autorské piesne, rytmizované texty, artikulačné cvičenia, dychové a hlasové cvičenia, intonačné cvičenia, hry s hlasom  metódy na rozvoj sluchovo-intonačných schopností  obrázky, grafický i notový záznam piesne | **Žiak na konci 6. ročníka základnej školy vie/dokáže**   * hovoriť a spievať podľa zásad hlasovej hygieny v súlade so správnym držaním tela, technikou správneho dýchania, zreteľnej artikulácie, s mäkkým hlasovým začiatkom a použitím vhodného hlasového registra * tvorivo pracovať s hlasom – textom, rečou, zvukmi, * hlasom realizovať rytmické a melodické modely, * spievať piesne spamäti, ale i s podpornými pamäťovými prostriedkami (gestá tzv. „ukazovačky“, obrázky, grafická notácia, klasická notácia), | OSR  RTK  ENV |
| **Inštrumentálne činnosti** | **3** | **Inštrumentálne činnosti**  elementárne hudobné nástroje  hra na jednom klasickom hudobnom nástroji (zobcová flauta, keyboard, klavír, gitara a pod.) – začiatočnícka úroveň  jednočiarková oktáva, motívy, jednoduché piesne  jednoduché modely idiofónov, membranofónov, chordofónov, aerofónov a mirlitónov z prírodných i odpadových materiálov, na ktorých možno demonštrovať konštrukčné princípy nástrojov i princípy vznikania zvuku v jednotlivých nástrojových skupinách | * správne používať elementárne hudobné nástroje so správnym použitím hracieho aparátu s dôrazom na kvalitu tónu, * hrať na klasickom melodickom, alebo harmonickom hudobnom nástroji, * na nástroji zahrať tóny podľa notového zápisu, * vlastnoručne zhotoviť elementárny nástroj a hrať na ňom | OSR  OŽZ  MUV  MRV |
| **Aktívne počúvanie hudby** | **11** | **Aktívne počúvanie hudby**  skladby slovenských a zahraničných hudobných skladateľov  skladby svetových a slovenských skladateľov – reprezentantov jednotlivých štýlových období dejín hudby podľa voľného výberu učiteľa (bez chronologickej súvislosti)  skladby aspoň z dvoch rozličných štýlových období dejín hudby  tempo, dynamika, kantiléna, harmónia, kontrast, opakovanie dielov formy  napr. sláčikové kvarteto, dychové kvinteto, komorný orchester, symfonický orchester, cimbalovka, dychovka, rôzne nástrojové zoskupenia v tzv. populárnej hudbe  vybrané skladby významných skladateľov s ukážkami hudobných štýlov v ich typickej podobe, integrácia s literatúrou, výtvarnou výchovou, dejepisom  zoznam vypočutých skladieb v triede napr. na nástenke | * aktívne počúvať hudbu, rozpoznať emocionálno–výrazový potenciál hudby, * pri počúvaní hudby spoznať charakteristické prvky konkrétneho štýlového obdobia dejín hudby, * podľa počutia skladby slovne vyjadriť odlišnosti dvoch štýlových období dejín hudby, * verbalizovať atmosféru hudby, * hudbu vyjadriť pohybom, * identifikovať, pomenovať a charakterizovať hudobno-vyjadrovacie prostriedky a základné formotvorné prvky podľa počutia, * rozoznať podľa zvuku, vzhľadu i názvu bežné nástrojové zoskupenia v tzv. klasickej hudbe, ľudovej hudbe i v tzv. populárnej hudbe, * poznať niektoré významné diela alebo úryvky z nich, ich názvy, mená autorov v kontexte iných druhov umenia a všeobecných dejín, * pohybom reagovať na počutú hudbu, | MRV  RTK  ENV |
| **Hudobno- pohybové činnosti** | **3** | **Hudobno-pohybové činnosti**  kultivovaný pohyb, držanie tela, koordinácia častí tela, rytmicky korektné pohyby, pohyby vyjadrujúce emocionálno-výrazové charakteristiky hudby  zmena pohybu v súlade so zmenou formotvorného prvku  pohybová spontánnosť, uvoľnenosť | * zapamätať si jednoduché choreografie, * pohybovo improvizovať, | OSR  RTK |
| **Hudobno- dramatické činnosti** | **5** | **Hudobno-dramatické činnosti**    Hudobno-dramatické činnosti, tvorivá dramatika | * realizovať hudobno-dramatické činnosti, * realizovať hudobno-dramatický projekt podľa princípov tvorivej dramatiky s vkladom vlastnej tvorivosti, fantázie, imaginácie, improvizácie v skupinovej spolupráci. | OSR  RTK  MUV  MRV |

**ZÁVER**

Učebné osnovy v 6. ročníku sú totožné so vzdelávacím štandardom iŠVP pre príslušný predmet.

**7. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Hlasové činnosti** | **11** | **Hlasové činnosti**  ľudové piesne, autorské piesne, rytmizované texty, artikulačné cvičenia, dychové a hlasové cvičenia, intonačné cvičenia, hry s hlasom  deklamácia, artikulácia  rozšírená hlasová technika – tóny, ruchy, zvuky, efekty  súčasné znenie rozličných rytmických modelov a celkov  napr. kánon, quodlibet, burdon, ostinato, speivanie v terciách, v sextách)  improvizácia, elementárna kompozícia, metricky viazané i metricky neviazané texty a melódie | **Žiak na konci 7. ročníka základnej školy vie/dokáže**   * hovoriť a spievať podľa zásad hlasovej hygieny v súlade so správnym držaním tela, technikou správneho dýchania, zreteľnej artikulácie, s mäkkým hlasovým začiatkom a použitím vhodného hlasového registra, * spievať rytmicky a intonačne čisto v hlasovom rozsahu primeranom veku, * tvorivo pracovať s textom, rečou, * tvorivo pracovať s hlasom, * hlasom realizovať rytmické a melodické modely, * hlasom realizovať rytmickú polyfóniu, * ovládať jednohlasný spev i elementárne formy viachlasného spevu, * improvizovať a komponovať: melodizovať krátke texty, otextovať krátke melódie, improvizovať krátke dialógy i monológy recitatívneho charakteru, hlasom tvoriť zvukomaľbu k rôznym príbehom a situáciám, | OSR  RTK  ENV |
| **Inštrumentálne činnosti** | **3** | **Inštrumentálne činnosti**    elementárne hudobné nástroje  hra na jednom tzv. klasickom hudobnom nástroji (zobcová flauta, keyboard, klavír, gitara a pod.)  jednočiarková oktáva, motívy, jednoduché piesne  elementárna improvizácia, kompozícia  Sachsova-Hornbostelova klasifikácia, nástrojové skupiny symfonického orchestra  jednoduché modely idiofónov, membranofónov, chordofónov, aerofónov a mirlitónov z prírodných i odpadových materiálov, na ktorých možno demonštrovať konštrukčné princípy nástrojov i princípy vznikania zvuku v jednotlivých nástrojových skupinách | * správne používať elementárne hudobné nástroje, správne používať hrací aparát, * hrať na tzv. klasickom jednom melodickom, alebo harmonickom hudobnom nástroji, * dodržať správny spôsob hry na nástroji, * zahrať na nástroji tóny, motívy, frázy, piesne podľa notového zápisu, * tvorivo pracovať s hudobnými nástrojmi (so zvukom), * zaradiť hudobné nástroje do základnej klasifikácie, * vlastnoručne zhotoviť elementárne nástroje a použiť ich v hudobnom procese | OSR  OŽZ  MUV  MRV |
| **Aktívne počúvanie hudby** | **11** | **Aktívne počúvanie hudby**  skladby slovenských a zahraničných hudobných skladateľov  skladby svetových a slovenských skladateľov – reprezentantov jednotlivých štýlových období dejín hudby podľa voľného výberu učiteľa (bez chronologickej súvislosti)  identifikačné znaky konkrétneho štýlového obdobia  budovanie triednej databázy odpočutých skladieb – aspoň tri štýlové obdobia  návšteva koncertov a iných hudobných podujatí  kritické myslenie, vkus, hodnoty  stretnutia s umelcami domáceho regiónu | * aktívne počúvať hudbu, * pri počúvaní hudby rozpoznať charakteristické prvky konkrétneho štýlového obdobia dejín hudby, * z počutej skladby odvodiť a slovne vyjadriť hudobné špecifiká konkrétneho štýlového obdobia, * pri počúvaní hudby odlíšiť od seba dve rozličné štýlové obdobia, * vymenovať koncertné sály, výstavné a muzeálne priestory venované hudbe vo svojom regióne, * vymenovať niektorých významných umelcov a hudobné telesá vo svojom regióne, | MRV  RTK  ENV |
| **Hudobno- pohybové činnosti** | **3** | **Hudobno-pohybové činnosti**  kultivovaný pohyb, držanie tela, koordinácia častí tela pohybové stvárnenie hudobno-vyjadrovacích prostriedkov hudby: pulz, metrum, rytmus, tempo melódia, harmónia, agogika, dynamika, farba, hudobná forma  zmena pohybu v súlade so zmenou formotvorného prvku  pohybová spontánnosť, uvoľnenosť | * pohybom reagovať na počutú hudbu, * zapamätať si jednoduché choreografie, * navrhnúť pohyb k hudbe, * navrhnúť jednoduché choreografie, * pohybovo improvizovať, | OSR  RTK |
| **Hudobno- dramatické činnosti** | **5** | **Hudobno-dramatické činnosti**  Hudobno-dramatické činnosti, tvorivá dramatika, integrácia s výtvarnou výchovou, literatúrou, príp. inými predmetmi  integrácia s dejepisom | * podľa vlastných návrhov vytvárať hudobno-dramatické celky, * tvorivou dramatikou zobrazovať charakteristické prvky konkrétneho štýlového a historického obdobia. | OSR  RTK  MUV  MVR |

**Záver**

Učebné osnovy sú totožné so vzdelávacím štandardom IŠVP pre príslušný predmet.

**8. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Hlasové činnosti** | **11** | **Hlasové činnosti**  ľudové piesne, autorské piesne, rytmizované texty, artikulačné cvičenia, dychové a hlasové cvičenia, intonačné cvičenia, hry s hlasom  deklamácia, artikulácia  syntéza zručností, vedomostí a návykov z ročníkov 5 – 7  rozšírená hlasová technika – tóny, ruchy, zvuky, efekty | **Žiak na konci 8. ročníka základnej školy vie/dokáže**   * hovoriť a spievať podľa zásad hlasovej hygieny v súlade so správnym držaním tela, technikou správneho dýchania, zreteľnej artikulácie, s mäkkým hlasovým začiatkom a použitím vhodného hlasového registra, * spievať rytmicky a intonačne čisto v hlasovom rozsahu primeranom veku, * tvorivo pracovať s textom, rečou, * tvorivo pracovať s hlasom, * hlasom realizovať rytmické a melodické modely, | OSR  REV  ENV |
| **Inštrumentálne činnosti** | **3** | **Inštrumentálne činnosti**  elementárne hudobné nástroje  hra na jednom tzv. klasickom hudobnom nástroji (zobcová flauta, keyboard, klavír, gitara a pod.)  jednočiarková oktáva, motívy, jednoduché piesne  elementárna improvizácia,  vystúpenie pred obecenstvom (pred spolužiakmi, rodičmi)  školské hudobné teleso, kapela (school band) | * správne používať elementárne hudobné nástroje, správne používať hrací aparát, * hrať na jednom klasickom štandardizovanom hudobnom nástroji, * podľa sluchu a podľa notového zápisu zahrať melodickú líniu, * tvorivo pracovať s hudobnými nástrojmi (so zvukom), * prezentovať výsledky svojej práce ako sólový hráč, alebo v rôznych inštrumentálnych zoskupeniach | OSR  OŽZ  MUV  MEV |
| **Aktívne počúvanie hudby** | **11** | **Aktívne počúvanie hudby**    skladby slovenských a zahraničných hudobných skladateľov  soprán alt, tenor, bas, detský hlas, ženský zbor, mužský zbor, zmiešaný zbor, detský zbor  nástroje relatívne bežne používané v stredoeurópskej kultúre: napr. flauta, hoboj, klarinet, fagot, trúbka, lesný roh, pozauna, tuba, husle, viola, violončelo, kontrabas, klavír, organ, gitara, harfa, cimbal, bežné bicie nástroje  napr. sláčikové kvarteto, dychové kvinteto, komorný orchester, symfonický orchester, cimbalovka, dychovka, rôzne nástrojové zoskupenia v tzv. populárnej hudbe    skladby svetových a slovenských skladateľov – reprezentantov jednotlivých štýlových období dejín hudby podľa voľného výberu učiteľa (bez chronologickej súvislosti), podľa triedneho zoznamu vypočutých diel z 5. – 8. ročníka  identifikačné znaky konkrétneho štýlového obdobia  notové záznamy skladieb pre sólo, pre rôzne komorné zoskupenia i ukážka jednoduchej partitúry pre orchester  názvy štýlových období – gotika, renesancia, barok, klasicizmus, romantizmus, hudba 20. storočia, súčasná hudba  meno jedného skladateľa z obdobia baroka, klasicizmu, romantizmu a žijúceho skladateľa | * aktívne počúvať hudbu, * rozoznať podľa farby zvuku ľudské hlasy, * rozoznať podľa farby zvuku, vzhľadu i názvu klasické hudobné nástroje, * rozoznať podľa zvuku, vzhľadu i názvu bežné nástrojové zoskupenia v klasickej hudbe, ľudovej hudbe i v populárnej hudbe * identifikovať niektoré významné diela alebo úryvky z nich, určiť ich názov, meno autora, * sluchom rozoznať a slovne vyjadriť najdôležitejšie štýlové odlišnosti stredovekej, renesančnej, barokovej, klasicistickej, romantickej hudby a hudby 20. storočia, * rámcovo poznať periodizáciu dejín európskej hudby, * sledovať plynutie znejúcej hudby v notovom zázname, * orientovať sa v ponuke koncertov a hudobných podujatí vo svojom regióne i na Slovensku, * vymenovať koncertné sály, výstavné a muzeálne priestory * venované hudbe vo svojom regióne i na Slovensku, * vymenovať niektorých významných umelcov a hudobné telesá slovenskej a svetovej hudobnej kultúry, | MEV  REV  ENV |
| **Hudobno- pohybové činnosti** | **3** | **Hudobno-pohybové činnosti**  kultivovaný pohyb, držanie tela, koordinácia častí tela, rytmicky korektné pohyby, pohyby vyjadrujúce emocionálno-výrazové charakteristiky hudby  zmena pohybu v súlade so zmenou formotvorného prvku  pohybová spontánnosť, uvoľnenosť    valčík, polka, tango, príp. niektoré ľudové párové tance | * pohybom reagovať na počutú hudbu, * zapamätať si jednoduché choreografie, * navrhnúť pohyb k hudbe, * navrhnúť hudbu k pohybu, * navrhnúť jednoduché choreografie, * pohybovo improvizovať, * zatancovať základné krokové schémy štandardných tancov, | OSR  REV |
| **Hudobno- dramatické činnosti** | **5** | **Hudobno-dramatické činnosti**  syntéza hlasových, inštrumentálnych, hudobno-pohybových a hudobno-vizuálnych činností  kamera, mikrofón, zvukové reproduktory, počítač, projekcia  kritické myslenie  návšteva hudobného divadla, opery, operety, muzikálu a pod. v profesionálnom divadle, alebo sledovanie predstavenia z videozáznamu | * podľa vlastných návrhov vytvárať hudobno-dramatické celky, * príp. zhotoviť a spracovať videozáznam projektu, * diskutovať o vlastnom hudobno-dramatickom projekte, * koncentrovane a s porozumením sledovať profesionálne hudobno-pohybového predstavenie, opísať ho vlastnými slovami i odbornou terminológiou, diskutovať o ňom. | OSR  REV  MUV  MEV |

**Záver**

Učebné osnovy sú totožné so vzdelávacím štandardom IŠVP pre príslušný predmet.

**Poznámka:** Učebné osnovy sú totožné so vzdelávacím štandardom IŠVP pre príslušný predmet.

Výchovno-vzdelávacie ciele a obsah vzdelávania sú v súlade s cieľmi a obsahovým a výkonovým štandardom vzdelávacieho

štandardu pre vyučovací predmet hudobná výchova, schváleného ako súčasť inovovaného ŠVP pre 2. stupeň základnej školy

pod číslom 2015-5129/5980:2-10A0.